Diari Oficial de la Generalitat Valenciana


Sumari del DOGV 4584, del 10-09-2003 (2003/9855)

DECRET 175/2003, de 5 de setembre, del Consell de la Generalitat, pel qual s'integra el Col·legi d'Educació Infantil i Primària Monteblanco en el Col·legi d'Educació Infantil i Primària Mestre Caballero, tots dos d'Onda.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4584

Data del DOGV
:   10-09-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/9855


Data del document
:   05-09-2003

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Onda
    * centre d'ensenyament
    * ensenyament públic

DECRET 175/2003, de 5 de setembre, del Consell de la Generalitat, pel qual s'integra el Col·legi d'Educació Infantil i Primària Monteblanco en el Col·legi d'Educació Infantil i Primària Mestre Caballero, tots dos d'Onda. [2003/X9855]
  
Els estudis de planificació educativa van preveure la creació d'un centre d'Educació Secundària en Onda, identificat amb el codi 12N002026, que es va contemplar com una transformació del Col·legi d'Educació Infantil i Primària Monteblanco.
  
La Direcció Territorial de Castelló, vist l'informe de la Inspecció Educativa relatiu a l'escolarització d'Educació Infantil i Primària en Onda, ha efectuat proposta de cessament d'activitats del Col·legi d'Educació Infantil i Primària Monteblanco adduint raons organitzatives, pedagògiques i estructurals.
  
La Direcció General de Centres Docents ha emés informe favorable respecte d'això pel fet que les dades de matrícula dels cursos escolars anteriors permeten dur a terme les previsions realitzades en el Mapa Escolar, obtenint amb això una millor rendibilització dels recursos personals i materials destinats en la zona. Els consells escolars dels centres afectats han emés informe favorable sobre la proposta d'integració.
  
En virtut d'això, i de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell de la Generalitat, a proposta del conseller de Cultura, Educació i Esport i després de la deliberació del Consell de la Generalitat, en la reunió del dia 5 de setembre de 2003,
  
DECRETE
  
Article 1
  
Les unitats i llocs de treball del Col·legi Públic d'Educació Infantil i Primària Monteblanco, codi 92205875, s'integren en Col·legi Públic d'Educació Infantil i Primària Mestre Caballero, codi 51776050.
  
Article 2
  
1. El Col·legi Públic d'Educació Infantil i Primària Mestre Caballero, codi 90284303, queda configurat com un centre de 6 unitats d'Educació Infantil i 12 d'Educació Primària.
  
2. La seua capacitat serà de 150 llocs escolars d'Educació Infantil i 300 d'Educació Primària.
  
3. El centre disposarà dels llocs de treball següents:
  
- 7 d'Educació Infantil
  
- 12 d'Educació Primària
  
- 1 d'Educació Primària, Idioma Estranger, Anglés
  
- 1 d'Educació Primària, Idioma Estranger, Francés
  
- 2 d'Educació Primària, Educació Física
  
- 1 d'Educació Primària, Música
  
- 2 d'Educació Especial, Pedagogia Terapèutica
  
Article 3
  
El centre aplicarà els programes d'educació bilingüe: Programa d'Immersió Lingüística (PIL) i el Programa d'Incorporació Progressiva (PIP).
  
Article 4
  
El Col·legi Públic d'Educació Infantil i Primària Monteblanco cessarà les seues activitats a la finalització del curs acadèmic 2002/2003. Les seues unitats, llocs de treball, plantilla docent, així com el material i equipament, s'integraran en el Col·legi Públic d'Educació Infantil i Primària Mestre Caballero.
  
DISPOSICIÓ ADDICIONAL ÚNICA
  
El que establix el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2003/2004.
  
València, 5 de setembre de 2003
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,